### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### FEDERAL MINISTRY OF

### ENVIRONMENT AND TOURISM

Broj: UP-I 05/2-19-5 97/20

Sarajevo, 18.09.2020. godine

Federalno ministarstvo okoliša i turizma, rješavajući po zahtjevu privrednog društva,

“Bingo “ d.o.o. Tuzla, Bosanskih poljana bb, 75 000 Tuzla, za izdavanje okolinske dozvole za izgradnju inkubatorske stanice kapaciteta 8 miliona jednodnevnih pilića, na osnovu čl. 68. i 71. Zakona o zaštiti okoliša (“Službene novine Federacije BiH“ br. 33/03), člana 24 Zakona o izmjenama i dopunama zakona o zaštiti okoliša („Službene novine Federacije BiH“ br. 38/09), i članova 3. i 4. Pravilnika o pogonima i postrojenjima za koje je obavezna procjena utjecaja na okoliši pogonima i postrojenjima koji mogu biti izgrađeni i pušteni u rad samo ako imaju okolinsku dozvolu („Službene.novine Federacije BiH“, br. 19/04), i članka 200. Zakona o upravnom postupku (“Sužbene. novine Federacije BiH”, br. 02/98),

d o n o s i :

## *R J E Š E NJ E*

**Izdaje se Okolinska dozvola**, **privrednom društvu „Bingo“ d.o.o. Tuzla** za izgradnju inkubatorske stanice kapaciteta 8 miliona jednodnevnih pilića godišnje. Izgradnja inkubatorske stanice predviđena je, u naselju Tojšići na parceli K.O. Lipovice : k.č. 2527/4, 2527/20 i 2527/25 K.O. Lipovice, na lokaciji općina Kalesija

**2.Pogoni, postrojenja i aktivnosti za koja se izdaje okolinska dozvola:**

**2.1.** **Opis pogona/postrojenja i aktivnosti**

Privredno društvo „Bingo“ d.o.o. je izvršilo otkup objekata i zemljišta čiji je nositelj prava bila firma „Remontmontaže“, a kojeg čine: - fabrički krug, energana, fabrika Tojšići, servis za vozila, alatnica, upravna zgrada Tojšići, restoran, rampa, trafostanica, kompresorska stanica, na površini od 37.230 m2. Dio postojećeg objekta čija je namjena bila administrativna se ruši u dužini od cca 6,0 m, u cilju formiranja saobraćajnice.

**2.2. Osnovna namjena inkubatorske stanice je proizvodnja jednodnevnih pilića**

U skladu sa projektnim zadatkom i programom, propisima i standardima objekat inkubatorske stanice je projektovan za spratnost prizemlje + galerija u okviru postojećeg objekta.

U tabeli dati su nazivi i površine prostorija u objektu u inkubatorskoj stanici koju čine: prizemlje i galerija.

*Tabela - Nazivi i površine prostorija u prizemlju*

|  |  |  |  |
| --- | --- | --- | --- |
| **r/b** | **Prostorija** | **Pod** | **Površina** |
|  | **PRIZEMLJE** | | |
| 1 | Ulaz | keramika | 6,91 m2 |
| 2 | Ženska garderoba | keramika | 17,40 m2 |
| 3 | Vešeraj | keramika | 10,17 m2 |
| 4 | Office | keramika | 6,27 m2 |
| 5 | Office | keramika | 8,36 m2 |
| 6 | Muška garderoba | keramika | 16,52 m2 |
| 7 | Stepenište | keramika | 18,89 m2 |
| 8 | Servisna prostorija | keramika | 68,93 m2 |
| 9 | Prostorija za pranje i dezinfekciju opreme | keramika | 28,20 m2 |
| 10 | Skladište čiste ambalaže za piliće | keramika | 17,27 m2 |
| 11 | Skladište prljave ambalaže za piliće | keramika | 15,60 m2 |
| 12 | Odjeljenje za otpatke | keramika | 39,69 m2 |
| 13 | Odvajanje pilića | keramika | 40,88 m2 |
| 14 | Odjeljenje za prijem pilića | keramika | 74,36 m2 |
| 15 | Vakcinacija | keramika | 4,37 m2 |
| 16 | Odjeljenje za zadrzavanje pilića | keramika | 49,82 m2 |
| 17 | Odjeljenje za otpremu pilića | keramika | 46,82 m2 |
| 18 | Inkubator | keramika | 72,34 m2 |
| 19 | Inkubator | keramika | 52,76 m2 |
| 20 | Prelazna prostorija | keramika | 70,41 m2 |
| 21 | Ostava za čistu ambalažu | keramika | 26,53 m2 |
| 22 | Workshop | keramika | 9,59 m2 |
| 23 | Pranje kolica | keramika | 34,42 m2 |
| 24 | Skladište kolica | keramika | 30,08 m2 |
| 25 | Predgrijavanje jaja | keramika | 233,64 m2 |
| 26 | Fumigacija | keramika | 21,62 m2 |
| 27 | Ostava | keramika | 11,25 m2 |
| 28 | Hlađenje jaja | keramika | 102,13 m2 |
| 29 | Prostorija za rukovanje jajima | keramika | 42,62 m2 |
| 30 | Prostorija za pranje | keramika | 15,84 m2 |
| 31 | Skladište | keramika | 35,03 m2 |
| 32 | Prijem i sortiranje jaja | keramika | 22,31 m2 |
| 33 | Nadstrešnica | Zaribani beton | 561,73 m2 |
| **UKUPNO PRIZEMLJE:** | | | **1.812,76 m2** |

*Tabela Nazivi i površine prostorija u galeriji*

|  |  |  |  |
| --- | --- | --- | --- |
| r/b | Prostorija | Pod | Površina |
|  | **GALERIJA** | | |
| 1 | Hodnik | keramika | 18,16 m2 |
| 2 | wc | keramika | 1,30 m2 |
| 3 | Kantina | keramika | 22,44 m2 |
| 4 | Sala za sastanke | keramika | 37,54 m2 |
| **UKUPNO GALERIJA:** | | | **79.44 m2** |

**Vanjsko uređenje**

Tretirani obuhvat uređenja terena oko inkubatorske stanice za proizvodnju jednodnevnih pilića u okviru je dijela parcela označene kao k.č. broj: 2527/20 i 2527/25, K.O. Lipovice. Idejnim projektom je planirano da se predmetni dio parcele fizički odvoji ogradom od ostatka parcele. Granice obuhvata definisane su planiranom ogradom u svemu prema situacionom rješenju.Kolski prilaz objektu odnosno projektovanim sadržajima omogućen je preko lokalnog puta sa sjeverne strane.Obrada pojedinih površina u okviru obuhvata planirana je u skladu sa funkcijom i namjenom objekta. Završni slojevi saobraćajnih površina projektom su predviđeni od asfalt betona ili od armiranog betona. Asfalt beton se ugrađuje na podlogu od tamponskog sloja drobljenog kamena potrebne debljine. Na dijelu saobraćajnih površina dez. barijera, oko trafo stanice, rashladnog uređaja i sl. planirana je obrada od armiranog betona. Zelene i parkovske površine u okviru prostornog obuhvata, predviđene su kao travnate.Novoprojektovana kota prizemlja objekta je planirana da se izdigne za 110 cm u odnosu na postojeću kotu prizemlja. Uzdužni i poprečni nagibi pojedinih površina shodno njihovoj namjeni i obradi, odnosno funkciji, odabrani su u skladu sa tehničkim propisima i normativima, a sve u cilju postizanja dobre odvodnje kišnice i redovnog održavanja kolovoza (čišćenje) i drugih uređenih površina. Saobraćajna komunikacija je planirana kao jednosmjerna oko objekata, tj. kolski pristup do objekata planiran je preko dezinfekcione barijere.U posmatranom obuhvatu su planirane površine za vanjsko parkiranje vozila. Parking za automobile je fizički odvojen od kruga inkubatorske stanice.

Odvodnja kišnice sa kolovoza i drugih uređenih površina riješena je sistemom poprečnih i uzdužnih nagiba kolovoza saobraćajnica, pješačkih površina, trotoara i staza, sve u skladu sa planiranom nivelacijom uređenja okolnog terena i usmjerena ka kolektoru oborinske kanalizacije.

*(Izvor podataka: „Idejni projekat za objekat inkubatorske stanice“, urađen od strane firme „Atrius“ d.o.o.Živinice, 2020.godine).*

**3.Opis tehnološkog procesa**

Proizvodnja jednodnevnih pilića odvija se u zatvorenom objektu – inkubatorskoj stanici pod kontrolisanim uslovima. Svi postupci i radnje se obavljaju prema odgovarajućim načelima i utvrđenim procedurama. U okviru inkubatorske stanice, proizvodnja je koncipirana kao tehnološki proces zaokružen sa svih aspekata. Proizvodni proces se odvija na savremeni način pomoću inkubatora na električnu energiju. Proizvodnja jednodnevnih pilića obavlja se tokom čitave godine u određanim planskim turnusima. Na jednom kraju objekta ulaze jaja, a na drugu stranu izlaze pilići. Ne smije biti križanja tehnoloških puteva. Prihvatom oplođenih jaja započinje period inkubacije u trajanju od 21 dan.

Proizvodnja se sastoji od slijedećih operacija:

1. prijem rasplodnih jaja,
2. sortiranje jaja,
3. dezinfekcija rasplodnih jaja,
4. predvalionička inkubacija jaja,
5. valionička inkubacija jaja
6. sortiranje pilića i
7. otprema pilića

Higijena inkubiranja u užem smislu podrazumeva sprječavanje horizontalnog širenja bolesti još pri projektovanju inkubatorske stanice. Pravilnom izgradnjom i funkcijskim rasporedom prostorija omogućava se da inkubatorska stanica ispuni zahtjeve tehnologije i sprovođenje mjera higijene inkubiranja. Pritom se uzimaju u obzir i osnovne postavke inkubatorske stanice: funkcija, kapacitet i izbor tehnološke opreme. Nakon završetka ciklusa, vrši se pranje, čišćenje i dezinfekcija prostorija i inkubatora kao priprema za naredni ciklus. Ovi ciklusi se ponavljaju tokom cijele godine tako da pilići izlaze svakog ponedeljka i četvrtka u sedmici. Proizvodnja jednodnevnih pilića u velikoj mjeri zavisi od ishrane i uslova u kojima su odgajana roditeljska jata, od načina prikupljanja i skladištenja rasplodnih jaja, ali i od uslova u inkubatorskoj stanici, odnosno tzv. tehnologije inkubiranja.

**3.1. Lokacija pogona i postrojenja**

Lokalitet predmetnog objekta inkubatorske stanice je naseljeno mjesto Tojšići, katastarske općine (K.O.) Lipovice u općini Kalesija, Tuzlanski kanton. Pristup lokalitetu je omogućen direktno sa lokalne pristupne saobračajnice koja se veže na magistralni put M4 Tuzla-Zvornik. Najbliži stambeni objekti nalaze se na udaljenosti do 50 m od buduće inkubatorske stanice. Inkubatorska stanica bit će priključena na gradski vodovod te elektroenergetsku i PTT mrežu. Na predmetnoj lokaciji nema površinskih voda, arheoloških i kulturnih nalazišta. U blizini predmetnog lokaliteta (cca 350 m) nalazi se vodotok, rijeka Gribaja. Rijeka Gribaja izvire ispod Banj Brda, a ulijeva se u rijeku Spreču u Krčevima, južno od Donjih Vukovija i predstavlja najznačajniju desnu pritoku rijeke Spreče na području Kalesije. Na osnovu Odluke o zonama sanitarne zaštite i zaštitnim mjerama za izvorište „Krušik“ (Sl. glasnik općine Kalesija, br. 10/17) predmetni lokalitet pripada III zaštitnoj zoni izvorišta vode „Krušik“, zona umjerenih zabrana i ograničenja.

**3.2. Oprema koja se planira koristiti u proizvodnom procesu**

Pod opremom inkubatorske stanice podrazumijeva se oprema za ventilaciju, grijanje, osvetljenje, sortiranje jaja, inkubiranje i dezinfekciju. Takođe se kao oprema smatraju i kolica sa ladicama (lesima), transportne kutije, vozila itd. Zadatak dobre ventilacije je da u objekat dovede dovoljne količine kiseonika, odnosno svježeg zraka i odstrani sve štetne primjese, a da istovremeno temperaturno-vlažni odnosi ostanu stabilni. Odgovarajućim brojem ventilatora se obezbjeđuje dovoljna količina kiseonika i odvođenje ugljen-dioksida, ali i odvođenje viška toplote. Planirana je mehanička ventilacija kojom se lakše i efikasnije regulišu i kontrolišu dovod svježeg zraka, brzina strujanja zraka i zagrijavanje. Vještačko izvođenje pilića se obavlja korištenjem uređaja - inkubatora. Inkubatori su specijalne uređaji koji funkcionišu po principu termostata. To znači da se po volji može regulisati toplota, vlažnost vazduha i pravilno provjetravanje.

Svaki inkubator mora da ispunjava slijedeće osnovne uslove:

* da održava temperaturu u čitavom prostoru inkubiranja na jednoj određenoj visini;
* da održava određen i potreban procenat vlažnosti vazduha;
* da se provjetravanje lako izvodi, a da se pri tom ni u kom slučaju ne stvara promaja;
* da se lako može čistiti i dezinfikovati;
* da je rukovanje njime prosto i jednostavno;
* da je okretanje jaja izvodljivo bez velikih potresa;
* da su što manji troškovi za održavanje.

#### **Vrsta i količina materijala (sirovina) koja ulazi i izlazi iz tehnološkog procesa**

U tabeli.dat je pregled vrste i količine osnovne sirovine koje ulaze u tehnološki proces koji za krajnji cilj ima proizvodnju jednodnevnih pilića.

***Tabela Pregled vrsta i količina tvari koje ulaze i izlaze iz tehnološkog procesa***

|  |  |
| --- | --- |
| Vrsta tvari | Kapacitet/potrošnja/godišnje |
| Rasplodna jaja - ulaz | 10 miliona rasplodnih jaja/godišnje |
| Jednodnevni pilići | 8.000.000 jednodnevnih pilića/godišnje |
| Voda za sanitarne potrebe (procjena na bazi radnika) | 25 l/dan/radnik |
| Voda za pranje objekta | 30,6 m3/godini |

***Ulazni proizvod (sirovina) procesa proizvodnje u inkubatorskim stanicama je*** ***rasplodno jaje****.*

Proizvodnja rasplodnih jaja odvija se po strogim higijenskim pravilima uz obezbjeđene idealne uslove za stvaranje kvalitetnog proizvoda. Prateći evropske trendove u zaštiti i njezi zdravlja peradi, potrebno je striktno se pridržavati propisanih normativa da bi ishrana peradi, bazirana na prirodnoj i zdravstveno bezbjednoj stočnoj hrani, bila što bolja. Na ovaj način može efikasno da se kontroliše zdravstveno stanje jata u proizvodnji rasplodnih jaja. Pored ovih osnovnih pravila u proizvodnji potrebno je voditi računa o zdravstvenom stanju jata, klimatizaciji objekata, higijenskim uslovima, ishrani peradi i mnogim drugim aspektima koje zahtijeva ova vrsta proizvodnje.

Spolna zrelost ženske peradi vezana je za nosivost, a muške uz početak rasplodne eksploatacije, a nastupa različito s obzirom na vrstu peradi. Spolna zrelost lakih tipova kokoši nastupa sa 4,5 do 5 mjeseci starosti, a teških tipova sa 5,5 do 6 mjeseci. Bitni faktori koji utiču na kvalitetu i količinu rasplodnih jaja su: odnos mužjaka i ženki, zdravlje jata, tretiranje protiv zaraznih bolesti, starost jata, raspored i broj gnijezda, kao i skupljanje, skladištenje i sortiranje te dezinfekcija rasplodnih jaja.

Oplođenost jaja može se kretati od 60 do 99%. Oplođenost ovisi o vrsti peradi, godišnjem dobu, hranidbi jata, te omjeru ženskih i muških jedinki. Vrlo bitan je omjer ženki i mužjaka. Jedan mužjak ide na 15 kokoši nosilica, 10 srednje teških kokoši nosilica. Osnova svake uspješne inkubacije jesu *kvalitetna rasplodna jaja*. Kvalitet rasplodnih jaja određuju mnogi faktori među kojima su najvažniji: oplođenost, težina, starost, izgled i čvrstoća ljuske te sposobnost valjenja.

U tabeli. dat je zbirni kriterij za izbor jaja za nasad.

**Tabela – Kriterij za izbor jaja za nasad**

|  |  |
| --- | --- |
| Oplođenost jaja | Zavisi od kvaliteta i eksploatacije matičnog jata. Ono mora biti dobrog kvaliteta, zdravo i ujednačeno. Gustina naseljenosti i odnos polova mora biti odgovarajući. Ishrana mora zadovoljiti tehnološke normative |
| Oblik jaja | Jaje ne smije biti suviše okruglo, niti suviše izduženo.  Optimalni indeks oblika je oko 74. |
| Masa jaja | Optimalna masa jaja za nasad je +/- 5 g. od prosjeka rase |
| Svježina jaja | Jaja za nasad se uspješno mogu čuvati do 7 dana (optimalno 3-5) |
| Čistoća ljuske | Ljuska mora biti čista što se postiže postavljanjem adekvatnog broja gnjezda u objektima, odžavanjem higijene u objektima i u gnjezdu |
| Debljina ljuske | Optimalna debljina ljuske je 0,35 mm |
| Kvalitet ljuske | Ljuska ne smije biti napukla, porozna, mekana i sa izraženim krečnim naslagama |
| Unutrašnja abnormalnost | Jaja moraju biti bez unutrašnjih abnormalnosti: malo ili suviše veliko žumanjce, labavo žumanjce, puknuta vitelinska membrane, dva žumanjca, “pokretna” vazdušna komora |

Inkubacija kokošijih jaja traje 21 dan. Ukoliko inkubacija traje kraće (20 dana) ili duže (22 dana) povećava se ugunuće izleženih pilića. Uzrok preranog leženja pilića može biti nepravilno skladištenje jaja ili povećana temperature u inkubatoru. Uzroci kasnog i neravnomernog leženja pilića su niska temperature inkubacije, neujednačena temperature u inkubatoru, jaja koja su duže skladištena.

U predvalioniku se jaja inkubiraju od 1 do 18-tog dana, a 19-ti dan se premještaju u valionik gdje borave do valjenja. Nakon dvadesetprvog dana dolazi do valjenja pilića. Ako nije došlo do izvale pilića, vrši se pregled. Ukoliko jaje nije bilo oplođeno takvo jaje se označava kao “mućak”, a ukoliko je uslijed nekakvih nepovoljnih uslova zametak uginuo, takvo jaje se označava kao “ugušak”.

Proces inkubacije jaja se završava vađenjem pilića. Nakon potpunog sušenja paperja pilića, pilići ostaju u izležioniku još tri do četiri sata i nakon toga počinje njihovo vađenje, sortiranje i pakovanje u kutije. Zdravi pilići se vakcinišu i slažu u transportne kutije od po 100 komada pilića. Samo vitalni i živahni pilići se pakuju u specijalne kutije za transport pilića. Pilići se kamionima transportuju do otkupnih stanica, čime se završava jedan ciklus.

**5. Opis utjecaja projekta na okoliš**

**5.1 Očekivane emisije u zrak**

U proizvodnom procesu rada inkubatorske stanice ne očekuju se emisije u zrak jer je cjelokupan sistem proizvodnje zatvoren.

Na objektu će biti instalisani montažno-demontažni filteri na ventilacionim otvorima, na ulazu i na izlazu, u svrhu mikrobiološke zaštite, a samim tim neće biti emisija u zrak, kao ni neugodnih mirisa iz inkubatorske stanice.

Cjelokupni objekat mora biti cijelo vrijeme higijenski tretiran kako ne bi došlo do kontaminacije ulazne sirovine (jaja) i izlaznog proizvoda (jednodnevnih pilića).

**5.2.Uticaj na tlo**

Tlo na samom mjestu izgradnje inkubatorske stanice (prenamjene postojećeg objekta bivšeg pogona „Remontmontaže“ u inkubatorsku stanicu) je već potpuno degradirano. Iako su na širem području lokacije zahvata prisutna tla koja se koriste za poljoprivrednu proizvodnju, ukupan uticaj na tla, koja uključuju šire područje lokacije zahvata, bit će prihvatljiv.

Lokacija inkubatorske stanice ne nalazi se na području zona sanitarne zaštite.

Prilikom radova na izgradnji, javljaće se određene količine građevinskog otpada tokom građenja, a tokom korištenja i određene količine otpada koji nepažnjom može završiti na tlu, kako na lokaciji zahvata, tako i izvan nje.

**5.3. Uticaj na vode**

Imajući u vidu namjenu objekta kao i očekivanu produkciju otpadnih voda i način zbrinjavanja otpadnih voda ne očekuje se značajan negativan uticaj nakon izgradnje dijela objekta na režim voda, te na stanovništvo, objekte i okolinu. Analizom mogućih uticaja na okoliš, može se zaključiti da su oni svedeni na minimum.

U određenoj mjeri može doći do štetnog uticaja na okoliš usljed:

* Nepravilne odvodnje otpadnih voda;
* Nepravilnog odlaganja čvrstog otpada čijim sapiranjem oborinskim vodama dolazi do nastanke onečišćenja;
* Neadekvatno uređenje neposrednog kruga predmetnih objkata.

**5.3.1.Sanitarno-fekalne otpadne vode**

Zaposlenici će svoje potrebe za sanitarnom vodom zadovoljavati u sanitarnom prostoru u koji se nalazi u dijela prostora u sklopu objekata. Vode koje nastaju iz sanitarnih prostorija objekta bit će prikupljene i spojene na vodonepropusnu septičku jamu.

**5.3.2. Oborinske vode**

**5.3.2.1.Oborinske vode sa krovova**

Oborinske vode nastajat će za vrijeme padanja oborina sa krova, te u vrijeme topljenja snijega. Ove vode su relativno čiste. Nastale vode na krovnim površinama prikupit će se olucima, odnosno horizontalnim i vertikalnim vodovima, a zatim cijevnim sistemom odvesti do upojnog bunara.

**5.3.2.2. Oborinske vode s internih saobračajnica i manipulativnih površina**

Zauljene otpadne vode nastale za vrijeme padanja oborina na površine internih saobraćajnica i manipulativnih površina će se prikupljati sistemom slivnika i zauljenom kanalizacionom mrežom odvesti do separatora ulja i masti, te preko okna za monitoring ispustiti u recipijent- upojni bunar. Na višem nivou investiciono-tehničke dokumentacije, sistem za prikupljanje i tretiranje zauljenih otpadnih voda biće dimenzioniran, a s ciljem što adekvatnijeg skupljanja i tretiranja ovih otpadnih voda.

**5.3.3. Otpadne vode od pranja objekta**

Ove vode nastaju kao posljedica pranja odnosno održavanja higijenskih uslova u prostorijama inkubatorske stanice. Obzirom na kvalitet ovih voda, a u skladu sa važećim zakonskim aktima, ne smiju se ispuštati direktno u recipijent. Vode koje nastaju od pranja pogona bit će prikupljene i spojene na vodonepropusnu septičku - sabirnu jamu.

**5.4.Uticaj na kvalitet zraka**

**5.4.1. Tokom izgradnje inkubatorske stanice**

U bližoj okolini zahvata, u pogledu uticaja na zrak, najznačajnija može biti fugitivna emisija prašine koja je dijelom posljedica građevinskih radova na prenamjeni objekta, a dijelom nastaje dizanjem prašine s tla uslijed kretanja građevinskih strojeva i vozila.

U vrijeme izvođenja radova na izgradnji inkubatorske stanice pojavit će se povećana emisija ispušnih plinova iz radnih strojeva koji će raditi više sati na dan u kontinuitetu. S obzirom da je izgradnja privremenog karaktera, ovaj uticaj se ocjenjuje kao privremen i prihvatljiv.

**5.4.2. Tokom korištenja inkubatorske stanice**

Uticaj rada inkubatorske stanice na kvalitet zraka biti će zanemariv jer je cjelokupan sistem proizvodnje zatvoren, a na objektu će biti instalisani filteri na ulazu i na izlazu ventilacionih otvora, te neće biti emisija u zrak kao ni neugodnih mirisa. Interne saobračajnice biće asfaltirane.

### 5.5 Uticaj na floru i faunu

Vrsta staništa na kojem se nalazi lokacija buduće inkubatorske stanice ne ubraja se u ugrožene i rijetke tipove staništa.

Mogući negativni utjecaj na floru i faunu u fazi izgradnje i rada mogu se pojaviti u slučaju povećanog nivoa buke usljed transporta na pristupnom putu i samoj lokaciji, zatim povećanja emisija ispušnih plinova i čvrstih čestica kao produkata rada transportnih sredstava, pojave incidentnih situacija, poput požara, eksplozije i sl., te u slučaju rasipanja krutog materijala na zelene površine unutar lokacije.

**5.6.Uticaj na krajobraz**

Lokacija zahvata predstavlja relativno mali udio u ukupnoj površini predmetnog prostora te je stoga mišljenje da zahvat neće imati značajan uticaj na očuvanje krajobraznih vrijednosti šireg podučja lokacije zahvata, posebno ako se zna da je na ovoj lokaciji već dugi niz godina radio pogon „Remontmontaže“ koga je činio veliki broj objekata koji će sada biti srušeni i/ili renovirani.

**5.7.Uticaj na kulturnu baštinu** Zahvat neće imati uticaja na zaštićena područja, niti tokom izgradnje niti tokom korištenja. Na ovom području nema evidentiranih zaštićenih kulturno-historijskih dobara.

**5.8. Uticaj buke -**

**5.8.1. Tokom izgradnje**

Na gradilištu može doći do pojave buke iz dva izvora:

* buka koju proizvodi oprema na gradilištu
* buka koju proizvode transportna sredstva (kamioni, kiperi i sl.) prilikom kretanja i istovara materijala.

**5.8.2. Tokom korištenja zahvata**

Buka koja će nastajati na lokaciji kompleksa inkubatorske stanice javljat će se povremeno izvan objekta (buka kamiona) i unutar objekta predviđa se da neće imati značajnijeg uticaja na okolicu.

**5.9 Nastajanje/produkcija otpada**

Za vrijeme građevinskih radova nastajat će slijedeće vrste otpada: ambalaža od papira i kartona, miješana ambalaža, beton, pločice i keramika, građevinski materijal na bazi gipsa, staklo, plastika, željezo i čelik, miješani metali, šljunak, izolacijski materijali, građevinski materijali na bazi gipsa, miješani građevinski otpad te miješani komunalni otpad.

Za vrijeme korištenja postrojenja nastajat će slijedeće vrste otpada: ambalaža od papira i kartona, ambalaža od plastike, miješana ambalaža, komunalni otpad, animalni i medicinski otpad (aplikatori i igle od vakcinacije pilića). Navedeni otpad će se odvojeno skupljati u odgovarajuće spremnike (kontejnere) koje će prazniti i otpad preuzimati ovlaštena pravna osoba. Na taj način uticaj otpada koji će nastajati na lokaciji na njoj neće imati negativnog uticaja.

**5.10. Uticaj na stanovništvo -**

**5.10.1. Tokom izgradnje**

Najbliže naseljena kuća nalazi se u neposrednoj blizini inkubatorske stanice. Tokom izvođenja građevinskih radova doći će do pojave buke na gradilištu koja može imati uticaj na stanovništvo najbližih objekata tokom dana, odnosno u vremenu kada se izvode radovi (buka kamiona i mehanizovane opreme).

Također će se javiti fugitivna emisija prašine koja je dijelom posljedica građevinskih radova, a dijelom nastaje dizanjem prašine s tla uslijed kretanja građevinskih strojeva i vozila. Kako se najbliže naseljene kuće nalaze oko 30 m od buduće inkubatorske stanice uticaj fugitivne emisije prašine kao i uticaj emisija ispušnih plinova iz radnih strojeva može biti značajan u fazi izgradnje.

***Mogući uticaji na stanovništvo tokom rada inkubatorske stanice***

Negativnih uticaja od rada inkubatorske stanice na stanovništvo neće biti.

**6. Mjere za ublažavanje negativnih utjecaja projekta na okolinu**

**od inkubatorske stanice**-

**6.1. Mjere sprječavanja i minimiziranja emisija u zrak**

S obzirom da se radi o savremenom i zatvorenom sistemu koji podrazumjeva i ugradnju filtera na ventilacionim otvorima, kao i poduzimanje svih planiranih mjera neophodnih za održavanje higijenskih uslova u objektu inkubatorske stanice, neće biti potrebe za dodatnim mjerama zaštite od emisija u zrak. Kako bi se smanjile emisije prašine koja može nastati izvan objekta, interne saobraćajnice trebaju biti asfaltirane i redovno se prati i održavati. Potrebno je primjeniti mjeru ograničenja brzine kretanja motornih vozila unutar kompleksa inkubatorske stanice.

**6.2. Mjere za sprječavanje i minimiziranje otpadne vode**

Koncept, odnosno tehnološko rješenje za tretman otpadnih voda koje će nastajati u procesa eksploatacije objekta, inkubatorske stanice, Investitor „Bingo“ d.o.o. Tuzla obavezuje da će investiciono-tehničkom projektnom dokumentacijom, voditi računa:

* o uslovima kojima mora udovoljiti dokumentacija za građenje objekata i izvođenje aktivnosti, a koji će se utvrditi Prethodnom vodnom saglasnošću izdatom od strane nadležnog organa uprave, za ispuštanje predtretiranih otpadnih voda u recipijent;
* o količini i kvalitetu površinske-oborinske vode u vrijeme padavina:
* oborinske vode sa krova - nezagađene vode koje se mogu ispuštati direktno bez prečiščavanja,
* zauljene vode sa manipulativnih platoa i internih saobraćajnica koje je potrebno prikupiti i prečistiti prije ispuštanja,
* o tehnološkim otpadnim vodama koje nastaju prilikom pranja objekata koje je potrebno prikupiti te prečistiti ili zbrinuti na adekvatan način,
* o sanitarno-fekalnim otpadnim vodama iz sanitarnih prostora objekata kompleksa koje je potrebno prikupiti te prečistiti ili zbrinuti na adekvatan način,
* o vrsti i količinama otpada koji se generiše na prostoru kompleksa.

Investitor će, u skladu sa datim uslovima iz Prethodne vodne saglasnosti, a imajući u vidu kvalitet i količine otpadnih voda i drugog otpada kao i recipijent otpadnih voda, nužno usvojiti slijedeće preporuke:

* Površinske-oborinske vode sa krova ne treba prečišćavati i mogu se odvesti do upojnog bunara
* Sa prostora predviđenog za kretanje i manipulaciju vozila (parking i interne saobraćajnice), investitor je dužan spriječiti ispuštanje motornih ulja i zauljenih voda u gradske priključke ili prirodni recipijent bez prethodnog tretiranja. Stoga je dužan postaviti separator ulja i masti, gdje će se vršiti tretman zauljenih voda. Investitor je dužan angažovati specijalizovano i namjensko preduzeće za čišćenje separatora, kao i odvozu otpadnog mulja i taloga.
* Otpadne vode koje nastaju postupkom pranja pogona koje su opterećene organskim materijama, potrebno je prikupljati u vodonepropusnoj sabirnoj jami. Pražnjenje i čišćenje sabirne jame povjeriti ovlaštenom preduzeću.
* Uposlenici i eventualni posjetitelji pogona će koristiti sanitarije u sanitarnim prostorima poslovnog objekta. Nastale sanitarno-fekalne otpadne vode će se odvoditi do vodonepropusne septičke jame. Pražnjenje i čišćenje septičke jame povjeriti ovlaštenom preduzeću.
* Kruti neopasni otpad nastao u krugu pogona potrebno je odložiti u kontejnere i kante predviđene za to. Investitor treba sklopiti ugovor o odvozu i zbrinjavanju krutog otpada sa nadležnim komunalnim preduzećem iz Kalesije.
* Uginule životinje odvoziti u specijaliziranom vozilu do stočnog gradskog groblja općine Kalesija. O svom nastalom odtpadu i načinu zbrinjavanja voditi evidenciju.

**6.3. Mjere za sprječavanje buke**

**6.3.1. Mjere za sprečavanje buke u fazi izgradnje**

* Građevinske radove izvoditi malobučnim strojevima, uređajima i sredstvima za rad i transport.
* Građevinske radove izvoditi u dnevnim smjenama uz dopuštenu ekvivalentni nivo buke do 70 dB(A). Tokom dnevnog razdoblja, dopušteni ekvivalentni nivo buke iznosi 65 dB(A).
* Naime, u razdoblju od 8,00 do 18,00 sati dopušta se prekoračenje dopuštene razine buke za dodatnih 5 dB(A), što ukupno iznosi 70 dB(A).
* Pri obavljanju građevinskih radova noću, ekvivalentni nivo buke ne smije prijeći 50 dB(A).
* Iznimno je dopušteno prekoračenje dopuštenih razina buke za 10 dB, u slučaju ako to zahtijeva tehnološki proces u trajanju do najviše jednu noć odnosno dva dana tokom razdoblja od 30 dana.

*Mjere za sprečavanje buke u fazi rada*

Buka većeg intenziteta može nastati od opreme koja se koristi za kontrolu i održavanje klimatskih uslova unutar objekata.

Prilikom projektovanja potrebno je izvršiti odabir opreme koja pri svom radu ne stvara buku nedozvoljenog intenziteta. Ukoliko mjerene vrijednosti buke na referentnim tačkama pokažu prekoračenje dozvoljenih vrijednosti, potrebno je preduzeti dodatne mjere smanjenja buke.

Povećan nivo buke mogu stvarati vozila koja se kreću unutar kruga inkubatorske stanice prilikom dovoza rasplodnih jaja i odvoza jednodnevnih pilića, stoga treba voditi računa o ispravnosti vozila, održavati interne saobračajnice, ograničiti brzinu kretanja vozila, a motor isključivati kada god je to moguće.

Najefikasniji način zaštite od štetnog i/ili ometajuće djelovanja buke na bilo koju životnu sredinu je formiranje zelenih zaštitnih pojaseva.

**6.4. Mjere za sprječavanje i minimiziranje otpada**

* Otpadni građevni materijal privremeno skladištiti na posebnom mjestu unutar područja postrojenja i predati ovlaštenim preduzećima za skupljanje građevinskog otpada.
* Sav nastali otpad odvojeno sakupljati u označene spremnike.
* Odvojeno sakupljeni otpad predavati ovlaštenim preduzećima za odvoz otpada.

Voditi evidenciju o nastanku i toku otpada prema vrstama i količinama otpada, a svako odvoženje otpada obavljati uz prateći list

**7. Sistem monitoringa**

Prema Zakonu o zaštiti okoliša, monitoring je definiran kao opažanje i nadziranje stanja okoline sa sistematskim mjerenjima pojedinih parametara kvaliteta elemenata odnosno sastavnih komponenti okoline na izabranim lokacijama i sa njima u vezi povezanih postupaka nadzora, namijenjenog utvrđivanju promjena tih parametara. Program monitoringa odnosi se na monitoring:

- tokom izgradnje i - monitoring tokom rada inkubatorke stanice.

**7.1. Monitoring plan**

Na lokalitetu inkubatorske stanice, monitoringom okoliša će biti obuhvaćena mjerenja emisija u zrak, vode, mjerenje nivoa buke u okoliš i monitoring otpada. Monitoring plan dat je u tabeli **Monitoring plan za objekat inkubatorske stanice „Bingo*“***

|  |  |  |  |  |  |  |
| --- | --- | --- | --- | --- | --- | --- |
| **Predmet**  **monitoringa** | | **Vrsta i parametri mjerenja** | **Mjesto vršenja monitoringa** | **Način vršenja monitoringa odabranog uticaja/vrsta opreme za monitoring** | **Vrijeme vršenja monitoringa stalan ili povremen monitoring** | **Razlog zbog čega se vrši monitoring određenog parametra** |
| Monitoring u fazi rada inkubatorske stanice | Kvalitet zraka | Mjerenje parametara kvaliteta zraka na lokaciji pogona | U krugu objekta inkubatorske stanice (dva mjerna mjesta**)** | Теrensko ispitivanje mobilnom automatskom opremom | Jedan puta godišnje ili po nalogu nadležnog inspektora | Utvrđivanje uticaja na kvalitet zraka |
| Kvalitet vode | Parametri (opći i specifični), shodno Uredbi o uslovima ispuštanja otpadnih voda u prirodne recipijente i sisteme javne kanalizacije (Sl. novine F BiH, broj 101/15 i 1/16) | Monitoring okno na ispustu iza separatora ulja | Теrensko ispitivanje | Prema zahtjevu iz vodne dozvole.  Izvršilac: ovlaštena institucija | Utvrđivanje kvaliteta vode na ispustu |
| Buka | Ekvivalentni nivo buke | Na lokaciji inkubatorske stanice i pored najbližeg stambenog objekta | Opremom akreditovane laboratorije za mjerenje nivoa buke u okoliš | Jednom u dvije godine ili po nalogu nadlžnog inspekcijskog organa ili žalbi stanovništva | U cilju utvrđivanja nivoa buke u okoliš od rada inkubatorske stanice |
|  | Otpad | Vrsta i količina otpada koji nastaje u toku jedne godine (opasni i neopasni), način transporta i privremenog skladištenja. | Mjesta za odlaganje otpada na lokalitetu inkubatorske stanice | Uvid na prostoru lokacije objekta inkubatorske stanice | Svakodnevna aktivnost  Odvoz od strane ovlaštenih institucija | Evidencija i propisno zbrinjavanje otpada od strane nadležnih i ovlaštenih komunalnih preduzeća |

**8. Granične vrijednosti emisija**

**8.1. Granične vrijednosti emisija za vodu**

Ispitivanje kvantitativno-kvalitativnih karakteristika tehnoloških otpadnih voda se vrši u skladu sa odredbama Uredbe o uvjetima ispuštanja otpadnih voda u okoliš i sisteme javne kanalizacije (”Službene novine Federacije BiH”, broj: 101/15, 1/16 i 101/18).

Tabela 1 . ***Granične vrijednosti emisije supstanci i parametara kvaliteta za tehnološke otpadne vode***

|  |  |  |  |  |
| --- | --- | --- | --- | --- |
| Parametar | | **Jedinica mjere** | **Granične vrijednosti emisije industrijskih otpadnih voda koje se ispuštaju u** | |
| **površinska vodna tijela** | **javni kanalizacioni sistem** |
| 1 | | 2 | 3 | 4 |
| **A Opći parametri** | | | | |
| 1 | **Maksimalna temperatura** | **0C** | **30** | **40** |
| 2 | pH |  | 6,5 - 9,0 | 6,5 - 9,5 |
| 3 | Taložive materije | ml/l | 0,5 | 10,0 |
| 4 | Ukupne suspendirane materije | mg/l | 35,0 | 400,0 |
| **B Anorganski parametri** | | | | |
| 1 | Aluminij, Al | mg/l | 3,0 | 3,0 |
| 2 | Antimon, Sb | mg/l | 0,3 | 0,3 |
| 3 | Arsen, As | mg/l | 0,1 | 0,1 |
| 4 | Bakar, Cu | mg/l | 0,5 | 0.5 |
| 5 | Barij, Ba | mg/l | 5.0 | 5,0 |
| 6 | Bor, B | mg/l | 1,0 | 10,0 |
| 7 | Cijanidi slobodni | mg/l | 0,1 | 0,1 |
| 8 | Cijanidi ukupni | mg/l | 0,5 | 10,0 |
| 9 | Cink, Zn | mg/l | 2,0 | 2,0 |
| 10 | Fluoridi | mg/l | 10,0 | 20,0 |
| 11 | Hlor slobodni | mg/l | 0,2 | 0.5 |
| 12 | Hlor ukupni | mg/l | 0.5 | 1,0 |
| 13 | Hloridi | mg/l | 250,0 | 250,0 |
| 14 | Hrom šestovalentni, Cr6+ | mg/l | 0,1 | 0,1 |
| 15 | Hrom ukupni, Cr | mg/l | 0,5 | 0.5 |
| 16 | Kadmij, Cd | mg/l | 0,1 | 0,1 |
| 17 | Kalaj, Sn | mg/l | 2.0 | 2,0 |
| 18 | Kobalt, Co | mg/l | 1.0 | 1,0 |
| 19 | Mangan, Mn | mg/l | 1,0 | 1.0 |
| 20 | Molibden, Mo | mg/l | 1,0 | 1.0 |
| 21 | Nikal, Ni | mg/l | 0,5 | 0.5 |
| 22 | Olovo, Pb | mg/l | 0,5 | 0,5 |
| 23 | Selen, Se | mg/l | 0,1 | 0,1 |
| 24 | Srebro, Ag | mg/l | 0,1 | 0,1 |
| 25 | Sulfati, SO4 | mg/l | 200,0 | 300,0 |
| 26 | Sulfidi, S | mg/l | 0,1 | 1,0 |
| 27 | Sulfiti, SO3 | mg/l | 1,0 | 10,0 |
| 28 | Talij | mg/l | 0,5 | 0,5 |
| 29 | Vanadij | mg/l | 0,5 | 0,5 |
| 30 | Volfram | mg/l | 5,0 | 5,0 |
| 31 | Željezo, Fe | mg/l | 2,0 | 2,0 |
| 32 | Živa, Hg | mg/l | 0,01 | 0,01 |
| **C Nutrijenti** | | | | |
| 1 | Amonijačni azot, NH4-N | mg/l | 10,0 | 40,0 |
| 2 | Nitratni azot, NO3-N | mg/l | 10,0 | 50,0 |
| 3 | **Ukupni azot** | mg/l | **15,0** | **100,0** |
| 4 | Ukupni fosfor, P | mg/l | 2,0 (a) | 5,0 |
| **D Organski parametri** | | | | |
| 1 | Adsorbilni organski halogeni (AOX) | mg/l | 0.5 | 0.5 |
| 2 | BPK5 | mgO2/l | 25 | 250 |
| 3 | Heksahlorbenzen (HCB) | mg/l | 0,03 | 0,03 |
| 4 | KPK-Cr | mgO2/l | 125 | 700 |
| 5 | Lakohlapljivi aromatski ugljikovodici (BTX) | mg/l | 0,1 | 1,0 |
| 6 | Lakohlapljivi klorirani ugljikovodici (LKCH) | mg/l | 0.1 | 1,0 |
| 7 | Mineralna ulja | mg/l | 10,0 | 20,0 |
| 8 | Teškohlapljive lipofilne tvari (ukupna ulja i masti) | mg/l | 20 | 100 |
| 9 | Ukupne površinske aktivne tvari (deterdženti i dr.) | mg/l | 1,0 | 10,0 |
| 10 | Ukupni aromatski ugljikovodici (PAH) | mg/l | 0,01 | 0,01 |
| 11 | Ukupni fenoli (C6H5OH) | mg/l | 0,1 | 10,0 |
| 12 | Ukupni hlorirani bifenili (PCBs) | mg/l | 0,01 | 0,01 |
| 13 | Ukupni organofosforni i karbamatni pesticidi | mg/l | 0,05 | 0,05 |
| 14 | Ukupni organohlorni pesticidi | mg/l | 0,025 | 0,025 |
| 15 | Ukupni organski ugljik (TOC) | mg/l | 30,0 | 50,0 |
| **E Radioaktivnost** | | | | |
| 1 | Ukupna beta radioaktivnost | mBq/l | 500 | 500,0 |
| **F Toksičnost** | | | | |
| 1 | Toksiološki bioogled Daphnia magna Straus, 48hEC50 | % otpadne vode u razblaženju | > 50% |  |

Ispitivanje i ocjenu kvaliteta otpadnih voda može vršiti isključivo ovlaštena laboratorija za ispitivanje voda u skladu sa Zakonom o vodama.

**Operator je dužan obezbijediti okno i slavinu za uzimanje uzoraka na mjestu izravno prije ispuštanja u recipijent, te mjerenje količine ispuštene vode, što se mora predvidjeti u projektu hidrotehničkih instalacija.**

* 1. **Granične vrijednosti za buku**

Buka se mjeri i ocjenjuje u skladu sa odredbama Zakona o zaštiti od buke (“Službene novine Federacije BiH“, broj: 110/12). Mjerenje nivoa buke vrši se radi praćenja i kontrolisanja uticaja buke, prema standardu BAS ISO 17025:2005 i odredbama Zakona o zaštiti od buke, a i vrednovanje buke se vrši prema međunarodnim standardima ISO 1996/1, 1996/2 i 1996/3, BAS ISO 9612 i BAS EN 60804.

Tabela 2. Dozvoljeni nivoi vanjske buke za planiranje novih objekata ili izvora buke

|  |  |  |  |  |
| --- | --- | --- | --- | --- |
| **Područje (zona)** | **Namjena područja** | **Najviši dozvoljeni nivoi (dBA)** | | |
| **Ekvivalentni nivoi Leq** | **Vršni nivo** | |
| **Dan** | **noć** | **L1** |
| I | Bolničko – lječilišno | 45 | 40 | 60 |
| II | Turističko, rekreacijsko, oporavilišno | 50 | 40 | 65 |
| III | Čisto stambeno, odgojno-obrazovne i zdravstvene institucije, javne zelene i rekreacione površine | 55 | 45 | 70 |
| **IV** | **Trgovačko, poslovno, stambeno i stambeno uz prometne koridore, skladišta bez teškog transporta** | **60** | **50** | **75** |
| V | Poslovno, upravno, trgovačko-obrtničko, servisno (komunalni servis) | 65 | 60 | 80 |
| **VI** | **Industrijsko, skladišno, servisno i prometno područje bez stanovanja** | **70** | **70** | **85** |

**8.3 Granične vrijednosti emisije u zrak**

U skladu sa Pravilnikom o načinu vršenja monitoringa kvaliteta zraka i definiranju vrsta zagađujućih vrsta zagađujućih materija, graničnih vrijednosti i drugih standarda kvaliteta zraka (“Službene novine Federacije BiH” broj: 1/12 i 50/19), maksimalne dozvoljene vrijednosti za lebdeće čestice su date u tabelama.

Maksimalne dozvoljene vrijednosti za lebdeće čestice

|  |  |  |  |
| --- | --- | --- | --- |
| *Zagađujuća materija* | *Period uzorkovanja* | *Granična*  *prosječna godišnja vrijednost* | *Granična*  *Visoka vrijednost* |
| *LČ10* | *24 sata* | *50* | *100 (μg/m3)◦* |
| *ULČ* | *24 sata* | *150* | *350 (μg/m3)◦* |

Napomena: ne smije biti prekoračena više od 7 puta u kalendarskoj godini.

Maksimalne dozvoljene vrijednosti za sediment (taložni prah)

|  |  |  |  |
| --- | --- | --- | --- |
| *Zagađujuća materija* | *Period uzorkovanja* | *Granična*  *prosječna godišnja vrijednost* | *Granična*  *Visoka vrijednost* |
| *Taložni prah- ukupno* | *Jedan mjesec* | *200 (mg/m2d)* | *350 (mg/m2d)◦* |

Napomena: odnosi se na mjesec u godini sa najvišim vrijednostima depozicije/taloga.

Ostali parametri određuju se prema PRILOGU X: Kriteriji za provjeru validnosti, granične vrijednosti, tolerantne vrijednosti i granica tolerancije za zaštitu zdravlja ljudi, ODJELJAK B: Granična vrijednost, tolerantna vrijednost i granica tolerancije za zaštitu zdravlja ljudi; Granična vrijednost, tolerantna vrijednost i granica tolerancije za sumpor dioksid, azot dioksid, suspendovane čestice (PM10 i PM 2,5) , olovo, benzen, ugljen monoksid, sulfate u PM10, hidrogen sulfid, merkaptane, amonijak, gasovite fluoride, hlorovodonik i fenole Pravilnika.

**9. Način izvještavanja o provođenju monitoringa emisija, nastanka otpada i proizvodnje**

Izvještaje o izvršenim mjerenjima emisija, dostavljene od strane ovlaštenih pravnih lica i akreditiranih laboratorija, Investitor je dužan proslijediti nadležnim institucijama, u skladu s rokovima navedenim u tabeli .

Tabela . Način izvještavanja o izvršenom monitoringu emisija i ostalih aktivnosti

|  |  |  |
| --- | --- | --- |
| **Izvještaj** | **Rok za dostavljanje izvještaja** | **Nadležna institucija za prijem izvještaja** |
| Godišnji izvještaj prema Pravilniku o registrima postrojenja i zagađivanjima (Sl. novine FBiH“, br. 82/07) i okolišnoj dozvoli | Najkasnije do 30.06. za prethodnu godinu izvještavanja | Federalno ministarstvo okoliša i turizma |
| Izvještaj o mjerenjima emisija u zrak | U roku 30 dana od prijema izvještaja po izvršenom mjerenju | * Fond za zaštitu okoliša FBiH (za naknadu za zrak) * Federalno ministarstvo okoliša i turizma (u sklopu godišnjeg izvještaja) |
| Izvještaj o mjerenju ambijentalne buke | U roku 30 dana od prijema izvještaja po izvršenom mjerenju | Federalno ministarstvo okoliša i turizma (u sklopu godišnjeg izvještaja) |
| Dostava Ugovora koji je potpisan između Investitora i ovlaštene kompanije koja će zbrinjavati određene vrste posebnih kategorija otpada | Minimalno 30 dana prije početka rušenja objekata | Federalno ministarstvo okoliša i turizma i Federalna uprava za inspekcijeske poslove |

**9.1. Izvještavanje za registar o postrojenjima i zagađivanjima**

Investitor mora Izvještavati Federalno ministarstvo okoliša i turizma o godišnjim emisijama zagađivanja na način kako je to propisano odredbama Poglavlja IV Pravilnika o registrima postrojenja i zagađivanjima („Službene novine Federacije BiH“, broj: 82/07) tako što je podatke potrebno unositi u elektronske obrasce za BH PRTR. Izvještaji moraju biti poslani najkasnije do 30.06. tekuće godine za prethodnu godinu izvještavanja. Šifre i uputstvo za popunjavanje baze podataka - elektronskih obrazaca za Registar o postrojenjima i zagađivanjima nalaze se na web stranici [www.fmoit.gov.ba](http://www.fmoit.gov.ba), na kartici Okolišne dozvole/Registri i izvješćivanje .

**10. Period važenja dozvole**

Okolinska dozvola važi pet godina od dana uručenja stranci.

**O B R A Z L O Ž E N J E**

Privredno društvo Bingo d.o.o. Bosanskih poljana bb, 75 000 Tuzla je dostavio Zahtjev za izdavanje okolinske dozvole / Studiju o procjeni utjecaja na okoliš za izgradnju inkubatorske stanice proizvodnju jednodnevnih pilića, na lokalitetu Tojšići, općina Kalesija.

Okolinska dozvola se izdaje u skladu sa “Pravilnikom o pogonima i postrojenjima za koje je obavezna Procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolišno dopuštenje”, („Službene novine Federacije BiH“ br. 19/04), sukladno članu 4. Pogoni koji moraju procedure procjene utjecaja na okoliš, alineja pod i) poljoprivreda, šumarstvo i vodoprivreda tačka 4. pogoni za intezivan uzgoj živine, svinja i krupne stoke.

Na osnovu čl. 59. Zakona o zaštiti okoliša („Službene novine Federacije BiH“ br. 33/03), utvrđena je obaveza investitoru Bingo d.o.o, Tuzla, izrada Studije utjecaja na okoliš za izdavanje okolišne dozvole za izgradnju inkubatorske stanice proizvodnju jednodnevnih pilića, na lokalitetu Tojšići, općina Kalesija. Investitor Bingo export-import d.o.o, Tuzla dana 17.04.2020. godine je dostavio Federalnom ministarstvu okoliša i turizma Studiju utjecaja na okoliš izrađenu od strane konsultantske kuće „Radarski institut“ d.d. Tuzla.

Radi uključivanja javnosti u postupak ocjene studije, u skladu sa odredbama čl. 61. i 62. navedenog zakona, ovo Federalno ministarstvo organiziralo je javnu raspravu dana

25.06.2020. godine u prostorijama proizvodne hale Remontaža - budućeg trgovinskog centa Bingo u sklopu kojeg će biti izgrađena inkubatorska stanica u Tojšićima - na način i po postupku kako je to propisano odredbama zakona, ali nije dozvoljeno da se održi javna rasprava zbog protivljenja lokalnog stanovništva.

Javna rasprava je uspješno završena.

Pored prethodno navedenog, u skladu sa čl. 58. Zakona o zaštiti okoliša, Studija utjecaja na okoliš dostavljena je na ocjenu i nadležnim organima i zainteresiranim subjektima iz čl. 58. Zakona o zaštiti okoliša i to :

* Agencija za VP rijeke Save , H. Čemerlića 39a,
* Federalnoj upravi za inspekcijske poslove,Fehima ef Ćurčića 6,
* Općina Kalesija, Službi za poljoprivredu, budžet i inspekcijske poslove,

Patriotske lige bb,

* Federalno ministarstvo poljoprivrede, vodoprivrede i šumarstva, Marka Marulića 2
* Općina Kalesija za MZ Tojšići sekretar Bajrić Mevludin,

s rokom od 30 dana za dostavu pismenih primjedbi, mišljenja i sugestija.

U postupku ocjene Studije ujecaja na okoliš,u zadanom roku zainteresirani subjekti za izdavanje okolišne dozvole pismenim putem nisu dostavljali mišljenja na predmetnu studiju.

Primjedbe lokalnog stanovništva su uglavnom da će izgradnja inkubatorske stanice jednodnevnih pilića, imati utjecaj na okoliš, ali se slažu da se izgradi Trgovinski centar u MZ Tojšići. Prisutni na javnoj raspravi nisu dali konkretne primjedbe na prezentiranu Studiju utjecaja na okoliš, koja je bila tema javne rasprave u postupku izdavanja okolišne dozvole.

Federalno ministarstvo okoliša i turizma je formiralo komisiju za ocjenu Studije utjecaja na okoliš za investitora Bingo export import d.o.o.Tuzla za izgradnju inkubatorske stanice kapaciteta 8 miliona jednodnevnih pilića- rješenje broj: UP-I 05/2-23-11-125/19 od

08.06. 2020. godine. Članovi komisije dali su pozitivno mišljenje na predmetnu studiju i dali preporuku da se ista prihvati od strane Federalnog ministarstva okoliša i turizma. Komisija koja je formirana od strane Federalnog ministarstva za analizu i ocjenu Studije utjecaja na nije se mijenjala - ostala je imenovana komisija od 29.11. 2019. godine kada je investitor imao namjeru izgraditi inkubatorsku stanicu na lokalitetu MZ Donje Vukovije. Investitor je izmjenio lokaciju buduće inkubatorske stanice i dostavio novu lokaciju za izgradnju inkubatorske stanice u MZ Tojšići

Na osnovu stručnog mišljenja Komisije, Studije utjecaja na okoliš je obuhvatila sve segmente predviđene Pravilnikom o pogonima i postrojenjima za koje je obavezna procjena uticaja na okoliš i pogone i postrojenja koji mogu biti izgrađeni i pušteni u rad samo ako imaju okolinsku dozvolu („Službene novine Federacije BiH“, broj: 19/04).

Obzirom da je Studija utjecaja na okoliš dala procjenu predloženog projekta, utvrdila mjere ublažavanja negativnih efekata na okoliš te propisane mjere i monitoringa, Stručna komisija/povjerenstvo je prihvatila Studiju o utjecaju na okoliš u cjelosti, te je na osnovu pozitivnog izvješća stručnog povjerenstva, uvažavajući primjedbe zainteresiranih subjekata, Federalno ministarstvo ocijenilo da je projekat izgradnje farme brojlera okolinski prihvatljiv, i da uz dosljedno provođenje propisanih mjera i osiguranja uvjeta neće znatno negativno uticati na okoliš.

Na osnovu izloženog, ovo Federalno ministarstvo je ocijenilo da su se stekli uvjeti za odobravanje Studije utjecaja na okoliš u smislu čl. 64., stav 1., Zakona o zaštiti okoliša, te je odlučeno kao u dispozitivu ovog Rješenja.

Ovo Rješenje je konačno i protiv njega nije dopuštena žalba.

Protiv ovog Rješenja može se pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema zaključka. Tužba se podnosi u dva istovjetna primjerka i uz istu se prilaže ovaj zaključak u originalu ili ovjerenom prepisu.

U skladu sa Zakonom o izmjenama i dopunama federalnih upravnih taksa i tarifi federalnih upravnih taksi („Službene novine Federacije BiH”, broj 43/13) tarifni broj 57 tačka 4., podnositelj zahtjeva je uplatio 250,00 KM na budžetski račun UNION BANKE d.d. Sarajevo.

**M I N I S T R I C A**

**dr Edita Đapo**

*Dostaviti:*

* *Federalno ministarstvo poljoprivrede, vodoprivrede i šumarstva*
* *Ministarstvu za prostorno uređenje i zaštitu okolice TK*
* *Agencija za VP rijeke Save ,*
* *Federalnoj upravi za inspekcijske poslove*
* *Općina Kalesija, Službi za poljoprivredu, budžet i inspekcijske poslove,*
* *Bingo d.o.o export-import,*
* *Dokumentaciji*
* *Arhivi*

### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### FEDERAL MINISTRY OF

### ENVIRONMENT AND TOURISM

Broj: UP-I 05/2-19-5 97/20

Sarajevo, 18.09.2020. godine

**Ministarstvu za prostorno uređenje i zaštitu okolice TK**

**Alije Izetbegovića bb**

**75 000 Tuzla**

**Agencija za VP rijeke Save ,**

**Hamdije Čemerlića 39a,**

**71 000 SARAJEVO**

**Federalnoj upravi za inspekcijske poslove**

**Fehima ef Ćurčića 6,**

**71 0000 SARAJEVO**

**Općina Kalesija, Službi za poljoprivredu, budžet i inspekcijske poslove,**

**Patriotske lige bb,**

**75 260 KALESIJA**

**Federalno ministarstvo poljoprivrede, vodoprivrede i šumarstva,**

**Hamdije Čemerlića 2**

**71 000 SARAJEVO**

**Bingo d.o.o. export-import,**

**Ul. Bosanska poljana bb,**

**75 000 TUZLA**

U prilogu dostavljamo okolinsku dozvolu za izgradnju inkubatorske stanice u Tojšićima općina Kalesijaza privredno društvo “Bingo “ d.o.o Tuzla

S poštovanjem,

**M I N I S T R I C A**

**dr Edita Đapo**

Prilog: okolinska dozvola

*Dostaviti:*

*-imenovanom*

*-dokumentaciji*

*-arhivi*